B. Bugár, podpredseda NR SR: (2001-11-07):
Otváram rozpravu o tomto bode programu. Vy ste sa prihlásili ako prvý. Písomnú žiadosť žiadneho poslanca som nedostal, preto sa pýtam, kto sa ešte hlási ústne do rozpravy k tomuto bodu programu. Pán poslanec Šepták. Končím možnosť sa prihlásiť ústne. Pán poslanec Tatár? Končím možnosť sa prihlásiť ústne do rozpravy k tomuto bodu. To znamená, ako prvý vystúpi pán spoločný spravodajca a potom ešte pán poslanec Šepták a Tatár. Nech sa páči, máte slovo. V. Maňka, poslanec: Ďakujem za slovo. Ja predložím pozme-ňujúci návrh, ktorého, bohužiaľ, čítanie bude trvať možno 20 až 25 minút, lebo je rozsiahly, ale najskôr by som si dovolil pár slov k tomuto návrhu zákona. Tento návrh zákona má dosiaľ štyri novely. Prvú si vyžiadala zmena štátoprávneho usporiadania bývalej Česko-slovenskej republiky a na tú poslednú novelu si ešte pamätáte všetci s účinnosťou od 1. mája 2001, keď určila, že daňovníkom dane z dedičstva nie je dedič, ak ním je dieťa poručiteľa a jeho potomkovia, manžel poručiteľa. rodičia poručiteľa a ostatní príbuzní v priamom rade. V návrhu, ktorý predložím, sadzby dane z dedičstva, dane z darovania a dane z prevodu a prechodu nehnuteľností sú dosiaľ kĺzavo progresívne určené podľa hodnoty nadobúdaného alebo prevádzaného majetku a so zreteľom na skupiny daňovníkov. Ustanovenia platného zákona o dani z prevodu a prechodu nehnuteľností vyžadovali prehodnotenie, najmä čo sa týka základu dane a sadzieb dane. Pretrvávajú námietky v odbornej verejnosti voči vysokej kĺzavo progresívnej sadzbe, ktorú štát odčerpáva a ktorá sa s odstupom času javí skutočne ako neopodstatnená, s tým súhlasí väčšina odborníkov. Vysoké zdaňovanie bolo často dôvodom obchádzania tohto zákona najmä zneužitím oslobodenia vkladov nehnuteľností do obchodných spoločností a ich spätných prevodov. Preto navrhujeme včleniť do tohto návrhu zákona časť, ktorou prakticky je pôvodný vládny návrh zákona, ktorý zlepšuje túto situáciu, s tým, že jej účinnosť budem navrhovať od 1. 4. 2002, ešte zdôvodním prečo. Zo základu dane z dedičstva a dane z darovania navrhujeme odpočítať nezdaniteľnú sumu, a to podľa zaradenia osôb do skupín. Namiesto kĺzavo progresívnej sadzbe dane a z prevodu a prechodu nehnuteľností navrhujeme lineárnu 5-percentnú daň z prevodu nehnuteľností. Rušíme napr. aj oslobodenie vkladov nehnuteľností majetku do obchodných spoločností, to som už spomenul. Ja by som teraz prikročil k samotnému pozmeňujúcemu návrhu, ktorý vám v mene skupiny poslancov predkladám. I. Pred 1. bod návrhu sa zaraďujú nové body 1 až 5. 1. § 2 sa dopĺňa odsekom 3, ktorý znie: „(3) Daňovníkom dane z dedičstva nie je a) orgán štátnej správy, b) rozpočtová a príspevková organizácia, c) štátny fond, d) nadácia a neinvestičný fond, e) obec, f) vyšší územný celok, g) nezisková organizácia poskytujúca všeobecne prospešné služby, h) Sociálna poisťovňa, zdravotná poisťovňa a Národný úradu práce, i) daňovník zaradený do prvej skupiny osôb podľa § 11, j) štátom registrovaná cirkev.“ Tento bod je navyše, ale verím, že k nemu bude konsenzus, navyše oproti vládnemu návrhu zákona. 2. § 3 odsek 1 znie: „(1) Predmetom dane z dedičstva je nadobudnutie hnuteľných vecí a nehnuteľností, práv a iných majetkových hodnôt (ďalej len „majetok“) dedením s výnimkou podľa odseku 4.“ 3. V § 3 sa za odsek 3 vkladajú nové odseky 4 a 5, ktoré znejú: „(4) Predmetom dane z dedičstva nie je nadobudnutie a) nehnuteľností, ktoré sa nachádzajú v cudzine, b) práva zodpovedajúceho obecnému bremenu, c) predloženého dedičstva. (5) Predmetom dane z dedičstva nie je nárok poručiteľa na odškodnenie podľa osobitných predpisov. Ak poručiteľ podal žiadosť o predbežné prejednanie podľa zákona č. 119/1990 Zb. o súdnej rehabilitácii v znení neskorších predpisov alebo obdobnú žiadosť podľa ostatných osobitných predpisov, ak do smrti poručiteľa nebol nárok ústredným orgánom uspokojený. Toto sa vzťahuje aj na prípady, keď poručiteľ nárok včas uplatnil na súde, ale do jeho smrti nebolo právoplatne rozhodnuté.“ Doterajší odsek 4 sa označuje ako odsek 6. 4. § 4 až 10 vrátane nadpisu a poznámok pod čiarou znejú: „§ 4 – Základ dane (1) Základom dane z dedičstva je čistá hodnota zdedeného majetku podľa právoplatného rozhodnutia príslušného orgánu alebo právoplatného osvedčenia o dedičstve. (2) Základ dane z dedičstva podľa ods. 1 sa znižuje o nezdaniteľnú sumu, ktorou je u daňovníka a) v II. skupine osôb 500 000 Sk, b) v III. skupine osôb 50 000 Sk. (3) Základ dane z dedičstva znížený podľa ods. 2 sa ďalej znižuje o dedičskú dávku preukázateľne zaplatenú inému štátu z majetku zdedeného v cudzine, ak je predmetom dane. § 5 – Daňovník (1) Daňovníkom dane z darovania je fyzická osoba alebo právnická osoba, ktorá nadobudla majetok darovaním (ďalej len „obdarovaný“). Ak má obdarovaný trvalý pobyt alebo sídlo v cudzine, je daňovníkom dane z darovania darca. (2) Daňovníkom dane z darovania nie je a) orgán štátnej správy, b) rozpočtová a príspevková organizácia, c) štátny fond, d) nadácia a neinvestičný fond, e) obec, f) vyšší územný celok, g) nezisková organizácia poskytujúca všeobecne prospešné služby, h) Sociálna poisťovňa, zdravotná poisťovňa a Národný úrad práce, i) štátom registrovaná cirkev. § 6 – Predmet dane (1) Predmetom dane z darovania je nadobudnutie majetku darovaním na území Slovenskej republiky s výnimkou uvedenou v ods. 2. Predmetom dane z darovania je aj nadobudnutie hnuteľných vecí z cudziny darovaním na územie Slovenskej republiky a darovanie hnuteľných vecí nachádzajúcich sa na území Slovenskej republiky do cudziny alebo cudzincovi. Predmetom dane z darovania sú aj hnuteľné vecí dovezené z cudziny na územie Slovenskej republiky, ak boli nadobudnuté z peňazí darovaných v cudzine. (2) Predmetom dane z darovania nie je a) nadobudnutie nehnuteľností, ktoré sa nachádzajú v cudzine, b) vrátenie daru, c) nadobudnutie hnuteľných vecí a nehnuteľností na zmiernenie vojnových následkov a vojnových pohrôm. § 7 – Základ danie (1) Základom dane z darovania je cena hnuteľných vecí, práv a iných majetkových hodnôt obvyklá v mieste a čase darovania a pri nehnuteľnostiach je základom dane z darovania ich cena zistená podľa osobitného predpisu. Základom dane z darovania pri majetku nadobudnutého do podielového spoluvlastníctva je cena spoluvlastníckeho podielu. (2) Základ dane z darovania podľa ods. 1 sa znižuje o nezdaniteľnú sumu, ktorou je u daňovníka a) v I. skupine osôb 2 000 000 Sk, b) v II. skupine osôb 300 000 Sk, c) v III. skupine osôb 50 000 Sk. (3) Daňovník si môže uplatniť zníženie dane z darovania o nezdaniteľnú sumu v priebehu kalendárneho roka v úhrne najviac podľa odseku 2. (4) Základom dane z darovania v prípade nadobudnutých hnuteľných vecí z cudziny alebo darovania hnuteľných vecí do cudziny je colná hodnota tovaru znížená o nezdaniteľnú sumu podľa ods. 2 a o zaplatený colný dlh pri dovoze. (5) Základ dane z darovania vyjadrený v cudzej mene sa prepočítava na slovenskú menu podľa kurzu peňažných prostriedkov v cudzej mene, vyhláseného Národnou bankou Slovenska, platného v deň vzniku daňovej povinnosti. § 8 – Daňovník (1) Daňovníkom dane z prevodu a prechodu nehnuteľností je a) prevodca, b) nadobúdateľ, ak ide o nadobudnutie vlastníctva nehnuteľností odplatným prevodom alebo prechodom pri výkone rozhodnutia, pri konkurze a vyrovnaní a pri zaopatrovacej zmluve, c) záložný veriteľ pri uspokojení svojej požiadavky predajom nehnuteľností, pri nesplnení záväzku dlžníka a veriteľ pri zabezpečení záväzku prevodom práva, d) prevodca a nadobúdateľ, ak ide o výmenu nehnuteľností, e) spoločník obchodnej spoločnosti alebo člen družstva pri vkladoch nehnuteľností do obchodných spoločností a družstiev. (2) Daňovníkom dane z prevodu a prechodu nehnuteľností sú obaja manželia, ak ide o odplatný prevod nehnuteľností z bezpodielového spoluvlastníctva manželov alebo odplatný prevod nehnuteľností do bezpodielového spoluvlastníctva manželov. (3) Daňovníkom dane z prevodu a prechodu nehnuteľností nie je a) orgán štátnej správy, b) rozpočtová a príspevková organizácia, c) štátny fond, d) Slovenský pozemkový fond pri odplatných prevodoch nehnuteľností, ktoré vykonáva v mene Slovenskej republiky, e) Fond národného majetku, f) obec, g) vyšší územný celok. § 9 – Predmet dane (1) Predmetom dane z prevodu a prechodu nehnuteľností je odplatný prevod alebo prechod vlastníctva k nehnuteľnostiam a vklady nehnuteľností do obchodných spoločností a družstiev. (2) Predmetom dane z prevodu a prechodu nehnuteľností nie je a) odplatný prevod nehnuteľností, ktoré sa nachádzajú v cudzine, b) prevod vlastníctva bytov, spoločných častí a spoločných zariadení bytového domu vrátane prevodu vlastníctva priľahlých a zastavaných pozemkov do vlastníctva doterajších nájomcov podľa osobitného predpisu, c) prvý prevod vlastníctva bytu v bytovom dome alebo vlastníctva bytu v rodinnom dome z vlastníctva stavebníka do vlastníctva fyzickej osoby alebo právnickej osoby, d) vydanie veci podľa osobitných predpisov. (3) Výmena nehnuteľností sa na účely tohto zákona považuje za jeden prevod. § 10 – Základ dane (1) Základom dane z prevodu a prechodu nehnuteľností je dohodnutá cena, najmenej však cena zistená podľa osobitných predpisov platných v čase zápisu práv do katastra nehnuteľností. (2) Základom dane z prevodu a prechodu nehnuteľností pri výmene nehnuteľností je vyššia cena z cien vymieňaných nehnuteľností. Ak sú ceny vymieňaných nehnuteľností rovnaké, základom dane z prevodu nehnuteľností je jedna z nich. (3) Základ dane z prevodu a prechodu nehnuteľností sa znižuje o preukázané výdavky na vyhotovenie znaleckého posudku. (4) Ustanovenie § 7 ods. 5 tu platí obdobne.“ Ďalej sú poznámky pod čiarou 1a) až 1h), 2, 3, 4, 5, 6, 6a), 6b), 6c). Ich znenie nebudem čítať, je uvedené v návrhoch, ktoré máte rozdané v laviciach. 5. Poznámky pod čiarou k odkazom 7, 7aa), 7ab), 7ac) sa vypúšťajú. II. Bod prvý a ďalšie návrhy sa prečíslujú. Doterajší bod 1 návrhu označený ako 6 znie: 6. V § 12 v nadpise sa vypúšťajú slová „a dane z prevodu a prechodu nehnuteľností“. 7. Prečíslovaný bod 7 (pôvodne bod 2) návrhu znie: V § 13 v nadpise sa vypúšťajú slová „a dane z prevodu a prechodu nehnuteľností“. 8. Prečíslovaný bod 8 (pôvodne bod 3) návrhu navrhujeme vypustiť. III. Prečíslovaný bod 9 (pôvodne bod 4) návrhu odporúčame zmeniť takto: 9. § 15 vrátane nadpisu znie: „§ 15 – Sadzba dane z prevodu a prechodu nehnuteľností Sadzba dane z prevodu a prechodu nehnuteľností je 5 % zo základu dane.“ IV. Bod 10. Prečíslovaný bod 10 (pôvodne bod 5) návrhu navrhujeme vypustiť. V. Prečíslované body 11, 12, 13 (pôvodne body 6 až 8) návrhu odporúčame zmeniť takto: 11. § 17 a § 18 vrátane poznámok pod čiarou k odkazom 7a), 7b), 8, 9 a 9a) sa vypúšťajú. VI. Navrhujeme zaradiť nové body 12 až 18, ktoré znejú: 12. § 19 až 21 vrátane nadpisu a poznámok pod čiarou znejú: „§ 19 – Vznik daňovej povinnosti (1) Daňová povinnosť pri dani z dedičstva vzniká dňom právoplatnosti rozhodnutia príslušného orgánu o nadobudnutí dedičstva alebo dňom právoplatnosti osvedčenia o dedičstve. (2) Daňová povinnosť pri dani z darovania vzniká dňom a) platnosti písomnej darovacej zmluvy s výnimkou darovania nehnuteľností, b) prevzatia daru, ak ide o darovanie hnuteľnej veci bez písomnej darovacej zmluvy, c) zápisu práv k nehnuteľnostiam do katastra nehnuteľností, d) pripísania zaknihovaného cenného papiera na účet obdarovaného, e) prepustenia hnuteľnej veci do niektorého z colných režimov pohraničným colným orgánom. (3) Daňová povinnosť pri dani z prevodu a prechodu nehnuteľností vzniká dňom a) zápisu práv do katastra nehnuteľností, b) platnosti zmluvy týkajúcej sa prevodu vlastníctva rozostavanej stavby, neskolaudovanej stavby alebo stavby, ktorá nie je zapísaná v katastri nehnuteľností, alebo e) nesplnenia zabezpečeného záväzku prevodom práva. § 20 – Daňové priznanie (1) Daňovník dane z dedičstva a dane z darovania, u ktorého základ dane prevyšuje nezdaniteľnú sumu, a daňovník dane z prevodu a prechodu nehnuteľností je povinný do 90 dní odo dňa vzniku daňovej povinnosti podať daňové priznanie na príslušnom daňovom úrade. (2) Daňovník dane z dedičstva, dane z darovania a dane z prevodu a prechodu nehnuteľností je povinný v daňovom priznaní uviesť všetky požadované údaje a daň si sám vypočítať. (3) Daňovníci podľa § 9 ods. 1 písm. d) a § 9 ods. 2 podávajú jedno daňové priznanie. (4) Ak daňové priznanie nebolo podané v lehote najneskôr podľa ods. 1 alebo nebolo podané vôbec, môže daňový úrad uložiť daňovníkovi dane z dedičstva, dane z darovania a dane z prevodu a prechodu nehnuteľností pokutu najviac 500 Sk fyzickej osobe a najviac 5 000 Sk právnickej osobe. § 21 – Správa dane (1) Správu dane z dedičstva, dane z darovania a dane z prevodu nehnuteľností vykonávajú daňové úrady. (2) Pri dani z dedičstva je miestne príslušný daňový úrad, v obvode ktorého mal naposledy poručiteľ trvalý pobyt. Ak poručiteľ nemal v čase smrti trvalý pobyt na území Slovenskej republiky, je miestne príslušný daňový úrad, v obvode ktorého sa majetok poručiteľa nachádza. (3) Pri dani z darovania hnuteľných vecí je miestne príslušný daňový úrad, v obvode ktorého má obdarovaný trvalý pobyt alebo sídlo. Pri darovaní hnuteľných vecí do cudziny je miestne príslušný daňový úrad, v obvode ktorého má trvalý pobyt alebo sídlo darca. (4) Pri dani z prevodu a prechodu nehnuteľností alebo pri darovaní nehnuteľností je miestne príslušný daňový úrad, v obvode ktorého sa nehnuteľnosť nachádza.“ Ďalej sú uvedené poznámky pod čiarou k odkazom 9b), 9c), 9d) a 10d), nebudem ich čítať, máte ich uvedené v laviciach. 13. § 23 vrátane nadpisu znie: „§ 23 – Platenie, vyrubenie a splatnosť dane (1) Daňovník dane z dedičstva, dane z darovania a dane z prevodu a prechodu nehnuteľností je povinný vypočítanú daň zaplatiť najneskôr v posledný deň lehoty na podanie daňového priznania. Tento deň je dňom splatnosti dane. Daň z dedičstva, daň z darovania a daň z prevodu a prechodu nehnuteľností, ktorá neprevyšuje 100 Sk, sa neplatí. (2) Daňovníci podľa § 9 ods. 1 písm. d) a § 9 ods. 2 sú povinní zaplatiť z prevodu a prechodu nehnuteľností penále a pokutu spoločne a nerozdielne. (3) Daň z dedičstva, daň z darovania a daň z prevodu a prechodu nehnuteľností sa nevyrubuje, ak neprevyšuje 100 Sk.“ 14. Za § 23 sa vkladá nový § 23a, ktorý vrátane nadpisu znie: „§ 23a – Penále (1) Ak daňovník dane z dedičstva, dane z darovania a dane z prevodu a prechodu nehnuteľností nezaplatí daň najneskôr v lehote jej splatnosti v správnej výške, je povinný zaplatiť penále 0,1 % z nedoplatku dane za každý deň omeškania počínajúc dňom nasledujúcim po dni splatnosti dane až do dňa platby vrátane, najviac však do 100-percentnej dlžnej sumy. (2) Z rozdielu medzi daňou uvedenou v daňovom priznaní a daňou uvedenou daňovníkom v dodatočnom daňovom priznaní sa vypočíta penále podľa ods. 1 polovičnou sadzbou. (3) Penále sa nevyrúbi, ak neprevyšuje 100 Sk. (4) Penále je splatné do 30 dní odo dňa doručenia platobného výmeru.“ 15. § 24 vrátane nadpisu znie: „§ 24 – Vrátenie dane (1) Daňový úrad vráti daň z dedičstva, daň z darovania a daň z prevodu a prechodu nehnuteľností, ak ju zaplatil ten, kto na to nebol povinný. (2) Daňový úrad na žiadosť daňovníka vráti daň z darovania alebo daň z prevodu a prechodu nehnuteľností pri odstúpení od zmluvy alebo pri vrátení daru, ak sa tak stane do 1 roka odo dňa a) zápisu do katastra nehnuteľností, b) účinnosti zmluvy o odplatnom prevode alebo bezplatnom nadobudnutí nehnuteľností, ktoré nie sú predmetom evidovania v katastri nehnuteľností, c) bezplatného nadobudnutia hnuteľných vecí. (3) Daň sa vráti, ak o to daňovník požiada do 1 roka odo dňa, kedy nastali skutočnosti uvedené v odseku 2. (4) Daňový úrad vydá o vrátení dane z dedičstva, dane z darovania a dane z prevodu a prechodu nehnuteľností podľa ods. 1 a 2 rozhodnutie. Proti tomuto rozhodnutiu sa nemožno odvolať. (5) Daňový úrad vráti daň z dedičstva, daň z darovania a daň z prevodu a prechodu nehnuteľností podľa ods. 1 a 2 do 30 dní odo dňa právoplatnosti rozhodnutia o vrátení dane.“ 16. § 26 vrátane nadpisu a poznámok pod čiarou znie: „§ 26 – Súčinnosť (1) Súd alebo notár, ktorý prejednal dedičstvo, zašle právoplatné rozhodnutie alebo osvedčenie o dedičstve miestne príslušnému daňovému úradu v lehote do 30 dní odo dňa nadobudnutia jeho právoplatnosti. (2) Správa katastra zašle správcovi dane jedno vyhotovenie právoplatného rozhodnutia o povolení vkladu spolu s ocenením nehnuteľností v lehote do 30 dní odo dňa zápisu...“